
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIEŠOSIOS ĮSTAIGOS GELGAUDIŠKIO AMBULATORIJOS 2012 METŲ FINANSINĖS ATSKAITOMYBĖS TVIRTINIMO, PRITARIMO VEIKLOS ATASKAITAI BEI 2013 METŲ VEIKLOS UŽDUOČIŲ TVIRTINIMO 
 

2013 m. balandžio 25 d. Nr. T-145
Šakiai

  

                    Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 straipsnio 2 dalies 19 punktu ir 3 dalies 5 punktu, Viešųjų įstaigų įstatymo (Žin., 1996, Nr.68-1633; 2004, Nr.25-752) 10 straipsnio 1 dalies 6 punktu, 12 straipsnio 1 ir 4 dalimis, Sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 28 straipsnio 2 punktu, Sveikatos apsaugos ministro 2011 m. gruodžio 1 d. įsakymu Nr. V-1019 (Žin., 2011, Nr. 149-7010) patvirtinto Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo 7 ir 9 punktais bei rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 82.19.2. ir 83.5. punktais, nusprendžia:
                    1.  Patvirtinti viešosios įstaigos Gelgaudiškio ambulatorijos 2012 metų finansinę atskaitomybę (pridedama).
2.  Pritarti viešosios įstaigos Gelgaudiškio ambulatorijos 2012 metų veiklos ataskaitai (pridedama).

3. Patvirtinti viešosios įstaigos Gelgaudiškio ambulatorijos 2013 metų veiklos užduotis (pridedama).

4.  Pavesti viešosios įstaigos Gelgaudiškio ambulatorijos vyriausiajam gydytojui ne vėliau kaip per 5 darbo dienas nuo sprendimo priėmimo dienos pateikti viešosios įstaigos veiklos ataskaitą Juridinių asmenų registrui ir paskelbti ją viešosios įstaigos interneto svetainėje.

